《六月二日作》
清代·宝廷

孤愤填胸怒不禁，一阳安得退群阴。有怀报国知何日，无力回天剩此心。

草欲当风惭弱质，葵思向日抱愚忱。举头阊阖高千丈，路绝丹梯迥莫寻。

作者简介：宝廷（1840—1890）爱新觉罗氏，初名宝贤，字少溪，号竹坡，字仲献，号难斋，晚年自号偶斋。济尔哈朗八世孙。同治七年进士，授编修，历官少詹事、内阁学士、礼部右侍郎等官。与黄体芳、张之洞等主持清议。工诗好饮。有《偶斋诗草内外集》、《尚书持平》。